[{"text_idx": "#000001", "text": "Lemeks Tartumaa Suusatalve edukas avaetapp"}, {"text_idx": "#000002", "text": "Lumi ja ku\u0308lmakraadid lasi sel aastal end ku\u0308ll pikalt oodata, kuid seda suurem paistis suusaso\u0303prade soov rajale saada \u2013 Suusatalve avaetapp 11. jaanuaril to\u0303i kokku u\u0308le 250 osaleja alates lasteaialastest kuni veteranideni, kellest suurem osa olid registreerunud vabatehnika sprindi vo\u0303istlusklassides, kuid oli ka ilma ajavo\u0303tuta osalusklassilisi ning palju va\u0308ikseid lapsi."}, {"text_idx": "#000003", "text": "Kella neljaks olid Karol, Priit ning mitmed teised abilised vo\u0303istluspaiga u\u0308les pannud"}, {"text_idx": "#000005", "text": "Numbrid ka\u0308es, suundusid sa\u0308rasilmsed osalejad Spordipargi poole, et saaks suusad alla ja rajale ja kel kodune suuskade ettevalmistus oli tegemata ja\u0308a\u0308nud, neil ma\u0308a\u0308risid suusad libedaks Guido Kuzmin\u2019st ning vajadusel andis sobiva varustuse kasutamiseks Fischeri Suusabuss."}, {"text_idx": "#000006", "text": "Suusad valmis, soojendus tehtud, vo\u0303iski stardijoonele asuda ning Subarus istunud ajavo\u0303tupealik Jaak Teppani ma\u0308rguande peale rajale tuhiseda."}, {"text_idx": "#000007", "text": "Finishijoonel lo\u0303i aja kinni Liis ning seeja\u0308rel said ko\u0303ik kosutada end Vilde Restorani kuuma tee ning Ro\u0303ngu Pagari maitsvate pirukatega."}, {"text_idx": "#000008", "text": "Kell 18.00 alustas Limpa Suusakool ning tore oli na\u0308ha, et kokku oli tulnud pea 40 ro\u0303o\u0303msat last koos Raheli ja Rasmusega suusama\u0308nge ma\u0308ngima ning erinevaid slaalomeid ja takistusradasid la\u0308bima. Kell 18.40 suunduti koos Gru\u0308ne Fee 400m lasteso\u0303idu starti."}, {"text_idx": "#000009", "text": "18.00 toimus ka Tartu Maratoni esimene tehnikatund, kus huvilised parandasid Vahuri ka\u0308e all oma tasakaalu. Koos tehti mo\u0303nus 30 minutiline treening ning peale seda oli veel aega rajale minna, et nimi lo\u0303puprotokolli kirja saada."}, {"text_idx": "#000010", "text": "Loodetavasti oli ko\u0303igil mo\u0303nus suusao\u0303htu!"}, {"text_idx": "#000012", "text": "Ja\u0308rgmine etapp juba 25.jaanuaril Ta\u0308htveres ja vo\u0303imalusel Dendropargi suusaradadel, kus erinevatel vanuseklassidel on kavas pikemad distantsid (1-10km) klassikalises so\u0303iduviisis. Start on avatud kella 16st kella 19.30ni o\u0303htul. Nii Tartu Maratoni tehnikatunni kui ka Limpa Suusakooli algus on planeeritud kell 18. Gru\u0308ne Fee lasteso\u0303idu start umbes 18.30"}]